**รายงานการประชุมนายอำเภอ หัวหน้าส่วนราชการ และหัวหน้าหน่วยงานรัฐวิสาหกิจ สังกัดกระทรวงมหาดไทย**

**ครั้งที่ ๖/๒๕๕๗**

**วันพุธที่ ๓๐ กรกฎาคม ๒๕๕๗ เวลา ๐๘.๐๐ น.**

 **ณ ห้องประชุมโพธิ์ทอง ศาลากลางจังหวัดอ่างทอง**

**……………………………………………………….**

**ผู้มาประชุม**

 ๑. นายปวิณ ชำนิประศาสน์ ผู้ว่าราชการจังหวัดอ่างทอง ประธาน

 ๒. นายปัญญา งานเลิศ รองผู้ว่าราชการจังหวัดอ่างทอง

 ๓. นายนลิน ตั้งประสิทธิ์ รองผู้ว่าราชการจังหวัดอ่างทอง

 ๔. นายบรรเจิด อนุเวช ปลัดจังหวัดอ่างทอง

 ๕. นายสิญจน์ เวชไพจิตร หัวหน้าสำนักงานจังหวัดอ่างทอง

 ๖. นายศักดิ์ดา บรรดาศักดิ์ นายอำเภอเมืองอ่างทอง

 ๗. นายศักดิ์ฤทธิ์ สลักคำ นายอำเภอวิเศษชัยชาญ

 ๘. นายอภิรศักดิ์ พฤกษชาติ นายอำเภอโพธิ์ทอง

 ๙. นายลิขิต ทองนาท นายอำเภอไชโย

 ๑๐. นายปริญญา เขมะชิต นายอำเภอป่าโมก

 ๑๑. นางฐิติลักษณ์ แสงงาม นายอำเภอแสวงหา

 ๑๒. นายมงคล พูลรักษ์ นายอำเภอสามโก้

 ๑๓. นางสุนีย์ บัวใหญ่ เจ้าพนักงานที่ดินจังหวัดอ่างทอง

 ๑๔. นายอัศวิน หนูจ้อย พัฒนาการจังหวัดอ่างทอง

 ๑๕. นายภักดี ศักดิ์พิสิฐ โยธาธิการและผังเมืองจังหวัดอ่างทอง

 ๑๖. นายวินัย อ่ำรัศมี หัวหน้าสำนักงานป้องกันและบรรเทาสาธารณภัยจังหวัด

 ๑๗. นายต่อลาภ เลขธรากร ท้องถิ่นจังหวัดอ่างทอง

 ๑๘. นายไพบูลย์ ศุภบุญ จ่าจังหวัดอ่างทอง

 ๑๙. นายวสันต์ ศรียานุวัตรกุล เสมียนตราจังหวัดอ่างทอง

 ๒๐. นายวินัย กองโชค แทน ป้องกันจังหวัดอ่างทอง

 ๒๑. นายสมัคร สีหมอก เจ้าพนักงานปกครอง ชำนาญการ

 ๒๒. นายปรีชา เดชพันธุ์ หัวหน้ากลุ่มงานยุทธศาสตร์การพัฒนาจังหวัด

 ๒๓. นางสาววีรวรรณ จันทนเสวี หัวหน้ากลุ่มบริหารทรัพยากรบุคคล

 ๒๔. นางปิยะนันท์ ปันกอ หัวหน้ากลุ่มงานข้อมูลสารสนเทศและการสื่อสาร

 ๒๕. นางสาวหัทยา นภาดล หัวหน้าศูนย์บริหารการทะเบียนภาคฯ

 ๒๖. นายทวิวัชร์ จันทร์อ่อน นิติกรปฏิบัติการ กลุ่มงานอำนวยการ

 ๒๗. นางสาวคนึงนิจ ช้างเนียม กลุ่มอำนวยการ สำนักงานจังหวัดอ่างทอง

 ๒๘. นายปัญญา นพศรี ผู้จัดการการไฟฟ้าส่วนภูมิภาคสาขาอ่างทอง

 ๒๙. นายวรดี ชินคชบาล ผู้จัดการการประปาส่วนภูมิภาคสาขาอ่างทอง

**ผู้เข้าร่วมประชุม**

 ๑. นายพหุไท วรรัตนานุรักษ์ เจ้าพนักงานปกครอง ชำนาญการ

๒. นางสาววัชราภรณ์ อ่อนละออ เจ้าพนักงานปกครอง ชำนาญการ

๓. นายกิจจา เสาวรส เจ้าพนักงานปกครอง ชำนาญการ

 ๔. นางสาวสุรัตน์ แสงกนึก เจ้าพนักงานปกครอง ชำนาญการ

 ๕. นางมาลินี อินทบุตร เจ้าหน้าที่ปกครอง ชำนาญงาน

 ๖. ร.อ.พงษ์สัณห์ ดำนิล ผบ.ร้อย รส.ที่ ๒ ร.๓๑ พัน ๓ รอ.

 **- ๒ -**

**เริ่มประชุม เวลา** ๐๘.๐๐ น.

**ระเบียบวาระที่ ๑** **เรื่องประธานแจ้งที่ประชุมทราบ**

๑.๑. แนะนำข้าราชการที่ได้รับแต่งตั้งใหม่

 นายวินัย อ่ำรัศมี รักษาราชการแทนหัวหน้าสำนักงานป้องกันและบรรเทาสาธารณภัย

 จังหวัดอ่างทอง ย้ายมาจากหัวหน้ากลุ่มยุทธศาสตร์สำนักงานป้องกันและบรรเทาสาธารณภัย

 จังหวัดสระบุรี

 ๑.๒. ให้นายอำเภอ ทุกท่าน ประชาสัมพันธ์ กำนัน ผู้ใหญ่บ้าน ฯ ให้แต่งกายผ้าไทย ๑ ถึง

 ๑๕ สิงหาคม ๒๕๕๗ เพื่อเฉลิมพระเกียรติสมเด็จพระนางเจ้าฯ พระบรมราชินีนาถ

**ที่ประชุม** - รับทราบ -

**ระเบียบวาระที่ ๒ เรื่องรับรองรายงานการประชุม ครั้งที่ ๕/๒๕๕๗ เมื่อวันที่ ๒๗ มิถุนายน ๒๕๕๗**

**ประธาน** - รายงานการประชุม ครั้งที่แล้วมี ๘ หน้า จะแก้ไขเรื่องใด ให้แจ้งฝ่ายเลขานุการฯ

**ที่ประชุม** - รับทราบ-

**ระเบียบวาระที่ ๓** **เรื่องเพื่อทราบและถือปฏิบัติ**

 **๓.๑ ข้อสั่งการของผู้ว่าราชการจังหวัด/รองผู้ว่าราชการจังหวัด/ปลัดจังหวัด**

**ผู้ว่าราชการจังหวัดอ่างทอง** ๓.๑. เน้นย้ำนโยบายของคณะรักษาความสงบแห่งชาติที่เกี่ยวข้องกับข้าราชการ

 ๓.๑.๑ เรื่องการพนัน ผบ.มทบ. ๑๓ ได้ประสาน ให้สำรวจบ่อนไก่ว่าที่ไหน

 มีความประสงค์จะเปิด ซึ่งจังหวัดได้แจ้งไปแล้ว แต่ต้องเน้นย้ำในเชิงปฏิบัติต้องควบคุม ยืนยัน

 นายอำเภอต้องรับผิดชอบการกระทำ ถ้าบ่อนไก่ที่เปิดแล้ว มีการเล่นอย่างอื่น ที่ไม่เกี่ยวกับ

 การพนันบ่อนไก่ เป็นความรับผิดชอบที่นายอำเภอต้องรับผิดชอบต่อไป หรือคิดว่าไม่จำเป็น

 ต้องเปิด หรือคุยกันรู้เรื่อง ก็ถือว่าเป็นนโยบายการพนันอยู่ การปล่อยปละละเลย ก็จะมีทั้ง

 วินัย และอาญา

 ๓.๑.๒ เรื่องยาเสพติด เน้นย้ำ มี ๒ เรื่อง คือ ๑) การจัดระเบียบสังคม

 เราจะต้องดูแลให้เข้มแข็ง ๒) ตั้งศูนย์คัดกรองคนที่จะมาฟื้นฟู ๓) ศูนย์ติดตามช่วยเหลือผู้

 เสพยา ซึ่งการติดตามช่วยเหลือผู้เสพยา ติดตามอีก ๓ รอบ ท่านไพบูลย์ คุ้มฉายา ท่านก็เน้น

 ย้ำว่า การติดตามขอให้เน้นในเชิงคุณภาพ ถ้าบุคคลไหนเกี่ยวข้องกับยาเสพติดก็ให้ดำเนินการ

 อย่างเต็มที่ คนไหนเลิก และอยากฝึกอาชีพมีงานทำ ก็เป็นหน้าที่ของพวกเราทุกคนที่จะต้อง

ทำให้เขาได้โอกาสใหม่ โดยเฉพาะค่ายที่ผ่านการอบรมของเราทั้งหลาย จังหวัด อำเภอ จัดก็ให้ความสำคัญเน้นย้ำเชิงคุณภาพให้เกิดขึ้นให้ได้ ที่สำคัญคือหากมีการปล่อยปละละเลย เจ้าหน้าที่ของเราไม่ว่า อส. กำนัน ผู้ใหญ่บ้าน ฯลฯ เข้าไปเกี่ยวข้อง ต้องกวาดบ้านตัวเองให้สำเร็จ นายอำเภอต้องดำเนินการกวาดบ้านให้ได้ และขอให้ยึดหลักการปราบปรามการแพร่ระบาด ถ้ามีลูกน้องของเราเข้าไปเกี่ยวข้องก็ให้กวาดให้หมดไป

 ๓.๑.๓ เรื่องการทำลายทรัพยากรธรรมชาติและสิ่งแวดล้อม ขอฝากนายอำเภอป่าโมก นายอำเภอวิเศษชัยชาญ นายอำเภอแสวงหา เกี่ยวกับเรื่องบ่อทราย เรื่องอุตสาหกรรม ก็ขอให้เป็นไปตามกฎหมายโดยเคร่งครัด อย่าให้มีการแอบลักลอบ หากมีเจ้าหน้าที่ของรัฐเข้าไปเกี่ยวข้อง ไปเรียกผลประโยชน์ ไปทำอะไรที่เป็นการไม่เหมาะสม หัวหน้า คสช. ได้มีคำสั่งเน้นเรื่องวินัยอาญาอย่างเคร่งครัด

 - ๓ –

 ๓.๑.๔ เรื่องแรงงานต่างด้าว ปลัดกระทรวงมหาดไทยได้ประชุมและเน้นย้ำ

 นายอำเภอต้องมีบทบาทที่จะต้องช่วยเหลือในเรื่องการลงทะเบียนแรงงานต่างด้าว ต้องสำรวจ

 ตรวจสอบในพื้นที่ แต่ละอำเภอ มีแรงงานต่างด้าวรอบๆ อยู่หรือไม่ ให้นำมาจดทะเบียนให้

 ถูกต้องต่อไป เราต้องแก้ไขปัญหาแรงงานต่างด้าว เน้นย้ำว่า หากมีการลักลอบแรงงานเด็ก

 แรงงานสตรี แรงงานต่างด้าวผิดกฎหมาย เจ้าหน้าที่ปล่อยปละละเลย ก็จะต้องดำเนินการ

 ทางวินัย และทางอาญาทันที ฝากท่านนายอำเภอ ทุกท่าน ด้วย

**ที่ประชุม**  - รับทราบ -

**ปลัดจังหวัด** ๑. เหล่ากาชาดจังหวัดอ่างทอง ร่วมกับโรงพยาบาลอ่างทอง ได้กำหนดจัดกิจกรรมรับบริจาคโลหิตดวงตาและอวัยวะ เพื่อถวายเป็นพระราชกุศลแด่สมเด็จพระนางเจ้าฯ พระบรมราชินีนาถ องค์สภานายิกาสภากาชาดไทย เนื่องในโอกาสทรงเจริญพระชนมพรรษา ๘๒ พรรษา กำหนดจัดกิจกรรม วันอังคารที่ ๑๒ สิงหาคม ๒๕๕๗ ตั้งแต่เวลา ๐๘.๓๐ น.

 เป็นต้นไป ณ บริเวณบ้านพักผู้ว่าราชการจังหวัดอ่างทอง (หลังเก่า)

 ขอความกรุณาจากส่วนราชการ และอำเภอ จำนวน ๒๐ คน เข้าร่วมกิจกรรม

 ในวัน เวลา และสถานที่ดังกล่าว

 ๒. ลดต้นทุนการผลิตการทำนา มีการลดต้นทุน ๕ เรื่อง เรื่องปุ๋ย สารเคมี เมล็ด

 พันธุ์ รถเกี่ยว และค่าเช่านา ทางจังหวัดต้องรายงานความคืบหน้าทุกสัปดาห์ คชก.ตำบลทุก

 แห่ง ต้องกำหนด อัตราค่าเช่าขั้นสูงขึ้นมา ส่งรายงานมาภายใน ๔ สิงหาคม ๒๕๕๗

**ที่ประชุม**  - รับทราบ -

**ประธาน ๓.๒ สรุปการปฏิบัติตามประกาศและคำสั่งคณะรักษาความสงบแห่งชาติ คสช.**

**จ่าจังหวัด** **สรุปการปฏิบัติตามประกาศและคำสั่งคณะรักษาความสงบแห่งชาติ คสช.**

การดำเนินงานตามนโยบายของ คสช.

 จังหวัดอ่างทอง ได้ดำเนินการตามนโยบายของ คสช. อย่างต่อเนื่อง โดยมีผลการ

 ดำเนินงานตามโครงการที่สำคัญ ได้แก่

 ๑) โครงการพัฒนาความรักความสามัคคีเพื่อชุมชนเข้มแข็ง จังหวัดอ่างทอง

ดำเนินการ เมื่อวันที่ ๖ มิถุนายน ๒๕๕๗ เวลา ๐๙.๐๐ น. ณ หอประชุมองค์การบริหารส่วน

จังหวัดอ่างทอง มีทุกภาคส่วน กลุ่มข้าราชการ นายอำเภอ กำนัน ผู้ใหญ่บ้าน อปท. และประชาชน จำนวน ๑,๓๐๐ คน เข้าร่วมโครงการฯ

 ๒) โครงการเสริมสร้างความปรองดองสมานฉันท์ จังหวัดอ่างทอง ดำเนินการ

 เมื่อวันที่ ๑๐ มิถุนายน ๒๕๕๗ เวลา ๐๙.๐๐ น. ณ ห้องประชุมวิเศษชัยชาญ ศาลากลาง

 จังหวัดอ่างทอง โดยมีคู่ขัดแย้งกลุ่มข้าราชการ นายอำเภอ ทุกอำเภอ ผู้กำกับการ ทุกสถานี

 สาธารณสุขอำเภอ ทุกอำเภอ สัสดีอำเภอ ทุกอำเภอ ประธานชมรมกำนันผู้ใหญ่บ้านอำเภอ

 ผู้แทน อปท. และผู้ทรงคุณวุฒิ จำนวน ๑๗๐ คน เข้าร่วมโครงการฯ

 ๓) โครงการคืนความสุขให้คนในชาติ ดำเนินการ เมื่อวันที่ ๑๓ มิถุนายน ๒๕๕๗

เวลา ๑๔.๐๐ น.หอประชุมองค์การบริหารส่วนจังหวัดอ่างทอง มีทุกภาคส่วน กลุ่มข้าราชการ นายอำเภอ กำนันผู้ใหญ่บ้าน อปท. และประชาชน จำนวน ๑,๓๐๐ คน เข้าร่วมโครงการฯ

 - ๔ -

 ๔) การจัดเวทีรวบรวมประมวลผลข้อมูลเพื่อการปฏิรูป

 - ได้ดำเนินการจัดเวทีเสวนาเพื่อรวบรวมข้อมูลการปฏิรูปจังหวัดอ่างทอง โดย

 ได้ดำเนินการ ครั้งที่ ๑ เมื่อวันที่ ๕ ก.ค. ๒๕๕๗ จำนวน ๕ กลุ่ม เสวนา โดยมีประเด็นข้อมูล

 เพื่อการปฏิรูป ๑๑ ประเด็น ดังนี้

๑.แนวทางการปฏิรูปทางการเมือง

 ๒. แนวทางการสร้างมาตรฐานทางจริยธรรมของผู้บริหารประเทศ

 ๓. แนวทางการปฏิรูปกระบวนการยุติธรรม

 ๔. แนวทางปฏิรูปการบริหารราชการแผ่นดินร

 ๕. แนวทางปฏิรูปการทุจริตคอรัปชั่น

 ๖. แนวทางปฏิรูปการศึกษา

 ๗. แนวทางปฏิรูปโครงการเศรษฐกิจ

 ๘. แนวทางปฏิรูปด้านข้อมูลข่าวสาร

 ๙. แนวทางปฏิรูปความเหลื่อมล้ำทางการเมือง เศรษฐกิจและสังคม

 ๑๐. แนวทางปฏิรูปการจัดการทรัพยากรดิน น้ำและป่าไม้

 ๑๑. แนวทางการปฏิรูปอื่น ๆ เช่น การปฏิรูประบบพลังงาน

 ดำเนินการจัดกลุ่มเสวนา ๕ กลุ่มเสวนา ดังนี้

 ๑. จัดเวทีเสวนากลุ่มภาคประชาชน และภาคประชาสังคม จำนวน ๒๐๐ คน

 ณ วิทยาลัยเทคนิคอ่างทอง

 ๒. จัดเวทีเสวนากลุ่มแกนนำทางการเมือง จำนวน ๒๐๐ คน

 ณ โรงเรียนสตรีอ่างทอง

 ๓. จัดเวทีเสวนากลุ่มข้าราชการและรัฐวิสาหกิจจำนวน ๒๐๐ คน

 ณ โรงเรียนอ่างทองปัทมโรจน์วิทยาคม

 ๔. กลุ่มผู้นำท้องที่ จำนวน ๒๐๐ คน ณ โรงเรียนอนุบาลวัดอ่างทอง

 ๕. กลุ่มภาคธุรกิจเอกชน จำนวน ๕๐ คน ณ ห้องประชุมวิเศษชัยชาญ

 ศาลากลางจังหวัดอ่างทอง การดำเนินการเสวนา ครั้งที่ ๒

 ในวันที่ ๙ กรฎาคม ๒๕๕๗ ณ ห้องประชุมศาลากลางจังหวัดอ่างทอง โดย

 รวบรวมข้อมูลการปฏิรูป

 จังหวัดอ่างทอง จากการจัดเวทีเสวนา ครั้งที่ ๑ เพื่อให้ได้ข้อมูลที่ชัดเจนยิ่งขึ้น

 ๕) การจัดงาน “ทำบุญตักบาตรเพื่อความปรองดองสมานฉันท์ คืนความสุขให้

 คนในชาติจังหวัดอ่างทอง”เมื่อวันที่ ๒๒ กรกฎาคม ๒๕๕๗ เวลา ๐๖.๓๐ น.

 ณ บริเวณหน้าศาลากลางจังหวัดอ่างทอง ผู้เข้าร่วมทำบุญตักบาตรประมาณ

 ๘๐๐ คน จังหวัดได้มอบหมายให้อำเภอจัดทำแผนเสริมสร้างความปรองดอง

 สมานฉันท์ ระดับหมู่บ้าน/ชุมชน ทุกแห่ง โดยให้จัดเวทีปรองดองสมานฉันท์

 ระดับหมู่บ้าน/ชุมชน ๕๑๓ แห่ง โดยดำเนินการครบถ้วนเรียบร้อยแล้ว

 การรายงานผลการดำเนินงาน

 ๑. การรายงานประจำวัน E-Report โดยทุกอำเภอบันทึกข้อมูลภายในเวลา ๑๐.๐๐ น.

 และจังหวัดยืนยันข้อมูลภายในเวลา ๑๔.๐๐ น.

 ๒. การรายงานกรณีเร่งด่วน ผ่านระบบ Line ของกรมการปกครอง (กลุ่มคลองหลอด

 ๑,๒ กลุ่มอัษฎางค์ ๑,๒) และโทรสาร ๐๒-๖๒๒๒๔๔๑

 - ๕ -

 ๓. การรายงานประจำสัปดาห์ โดยสรุปการปฏิบัติงานในภาพรวมภารกิจ ๑๑ ด้าน

 ประจำสัปดาห์ ทุกวันอังคาร

**ที่ประชุม** - รับทราบ –

**ประธาน ๓.๓ การดำเนินงานโครงการนายอำเภอแหวนเพชร ประจำปี พ.ศ.๒๕๕๗**

**จ่าจังหวัด** ตามที่กระทรวงมหาดไทย ได้อนุมัติให้กรมการปกครอง ดำเนินโครงการ

 นายอำเภอแหวนเพชร ประจำปี พ.ศ. ๒๕๕๗ เพื่อพิจารณาคัดเลือกนายอำเภอผู้ซึ่งมีความรู้

 ความสามารถ มีคุณธรรม และปฏิบัติหน้าที่ราชการที่มีผลงานดีเด่นเป็นพิเศษ และได้รับการ

 ยอมรับจากบุคคลทั่วไป เข้ารับรางวัลจากกระทรวงมหาดไทย โดยจังหวัดสรรหาและเสนอชื่อ

นายอำเภอเป็นตัวแทนของจังหวัดๆ ละ ๑ คน เพื่อให้คณะกรรมการกลั่นกรองนายอำเภอที่มีผลงานดีเด่นระดับเขตได้พิจารณาคัดเลือกต่อไป

 กรมการปกครอง ได้รับแจ้งผลการคัดเลือกนายอำเภอ เพื่อเป็นตัวแทนของ

จังหวัดตามโครงการนายอำเภอแหวนเพชร ประจำปี พ.ศ.๒๕๕๗ แล้ว กรมการปกครอง จึงขอประกาศผลการคัดเลือกนายอำเภอ เพื่อเป็นตัวแทนของจังหวัด ตามโครงการนายอำเภอแหวนเพชร ประจำปี พ.ศ.๒๕๕๗

 จังหวัดอ่างทอง ได้พิจารณาคัดเลือก นายอภิรศักดิ์ พฤกษชาติ นายอำเภอ

 โพธิ์ทอง เป็นตัวแทนของจังหวัด ตามโครงการนายอำเภอแหวนเพชร ประจำปี พ.ศ.๒๕๕๗ เพื่อคัดเลือกเป็นนายอำเภอดีเด่นระดับเขตโดยคณะกรรมการกลั่นกรองนายอำเภอที่มีผลงาน

 ดีเด่นระดับเขต คณะที่ ๔ จะเดินทางมาตรวจผลงาน ประกอบด้วย

 ๑) นายศิวาโรจน์ มุ่งหมายผล ผู้ตรวจราชการกรมการปกครอง กรมการปกครอง

 ๒) มหาวิทยาลัยมหิดล มหาวิทยาลัยมหิดล มหาวิทยาลัยมหิดล

 ๓) นายชยันต์ ศิริมาศ ผู้อำนวยการศูนย์ ปภ. ศูนย์ ปภ.เขต ๑

 ๔) นางศิริรัตน์ ชูสวัสดิ์ชัย ผู้อำนวยการส่วนประสานพื้นที่ สำนักงาน ปปส.ภาค ๑

 ๕) นายทองสุข สีลิด ผู้แทนสถาบันพัฒนาองค์กรชุมชน พอช.

 ๖) นางญาณิพัชญ์ เอกโพธิ์ จพง.ปค.ชำนาญการ กรมการปกครอง

 จึงขอให้ นายอำเภอโพธิ์ทอง และผู้เกี่ยวข้อง เตรียมพร้อมในการรับการตรวจ

 ดังกล่าวด้วย

**ประธาน ๓.๔ โครงการคัดเลือกปลัดอำเภอดีเด่น (ปลัดอำเภอแหวนทองคำ) ประจำปี พ.ศ.๒๕๕๗**

**จ่าจังหวัด** ตามที่กรมการปกครองจะดำเนินโครงการคัดเลือกปลัดอำเภอดีเด่น (ปลัดอำเภอ

 แหวนทองคำ) ประจำปี พ.ศ. 2557 ของกรมการปกครอง โดยจังหวัดอ่างทอง แจ้งให้ที่

 ทำการปกครองอำเภอ พิจารณาคัดเลือกปลัดอำเภอที่มีคุณสมบัติเป็นผู้สมควรได้รับรางวัลฯ

 และส่งรายชื่อให้คณะกรรมการกลั่นกรองผลงาน และคัดเลือกปลัดอำเภอ ที่มีคุณสมบัติเป็นผู้

 สมควรได้รับรางวัลปลัดอำเภอดีเด่น ประจำปี ๒๕๕๗ โดยมีผู้ได้รับการเสนอชื่อ ดังต่อไปนี้

 ๑. พันจ่าเอกสมศักดิ์ ธนันทา ที่ทำการปกครองอำเภอเมืองอ่างทอง

 ๒. นายสุนันท์ แก้ววิมล ที่ทำการปกครองอำเภอวิเศษชัยชาญ

 ๓. นางสกุลรัตน์ แป้นทอง ที่ทำการปกครองอำเภอโพธิ์ทอง

 ๔. นางสาวมณฑาทิพย์ เมาลีทอง ที่ทำการปกครองอำเภอป่าโมก

 ๕. นายบุญพา ภู่ไข่ ที่ทำการปกครองอำเภอไชโย

 ๖. นายสิรภพ พึ่งโภคา ที่ทำการปกครองอำเภอแสวงหา

 ๗. นางมรรษพร แก้วเกตุศรี ที่ทำการปกครองอำเภอสามโก้

 - ๖ -

 - จังหวัดอ่างทอง ได้แต่งตั้งคณะกรรมการกลั่นกรองผลงานปลัดอำเภอดีเด่นระดับ

จังหวัด ประจำปี ๒๕๕๗ ได้ประชุมพิจารณาคัดเลือกปลัดอำเภอดีเด่นฯ ผลการพิจารณาปรากฎว่า ผู้ที่ได้รับการคัดเลือกเป็น ปลัดอำเภอดีเด่นระดับจังหวัด ประจำปี ๒๕๕๗ ตามโครงการคัดเลือกปลัดอำเภอดีเด่น (ปลัดอำเภอแหวนทองคำ) ประจำปี ๒๕๕๗ ของกรมการปกครอง คือ นายสิรภพ พึ่งโภคา ปลัดอำเภอ (เจ้าพนักงานปกครองชำนาญการ) ฝ่ายความมั่นคง ที่ทำการปกครองอำเภอแสวงหา จังหวัดอ่างทอง

 - จังหวัดอ่างทองได้จัดทำโล่ห์รางวัลและประกาศเกียรติคุณให้กับปลัดอำเภอดีเด่น

 ระดับจังหวัด/อำเภอ ทั้ง ๗ ราย รับมอบจากผู้ว่าราชการจังหวัดอ่างทอง ในที่ประชุมประจำ

 เดือนคณะกรมการจังหวัดและหัวหน้าส่วนราชการฯ ในวันที่ ๓๐ กรกฎาคม ๒๕๕๗ เวลา

 ๐๙.๓๐ น. ณ ห้องประชุมวิเศษชัยชาญ

 - ให้ นายสิรภพ พึ่งโภคา ปลัดอำเภอ (เจ้าพนักงานปกครอง ชำนาญการ) ฝ่าย

 ความมั่นคง ที่ทำการปกครองอำเภอแสวงหา เตรียมพร้อมในการคัดเลือกปลัดอำเภอดีเด่น

 (ปลัดอำเภอแหวนทองคำ) ประจำปี พ.ศ. ๒๕๕๗ ต่อไป

**ประธาน ๓.๕ การจัดกิจกรรมเนื่องในโอกาส “วันกำนันผู้ใหญ่บ้าน” ประจำปี ๒๕๕๗ ในส่วน**

 **ภูมิภาค**

**จ่าจังหวัด** ตามที่กระทรวงมหาดไทยได้ประกาศให้วันที่ ๑๐ สิงหาคม ของทุกปีเป็น “วัน

 กำนัน ผู้ใหญ่บ้าน” เพื่อเป็นเกียรติแก่สถาบันกำนัน ผู้ใหญ่บ้าน และแจ้งจังหวัดพิจารณา

 คัดเลือกกำนันผู้ใหญ่บ้าน แพทย์ประจำตำบล สารวัตรกำนัน และผู้ช่วยผู้ใหญ่บ้าน เข้ารับ

 รางวัล ประจำปี ๒๕๕๗

 เนื่องในโอกาสที่ “วันกำนันผู้ใหญ่บ้าน” ได้เวียนมาบรรจบครบรอบอีกวาระหนึ่ง

 ในวันที่ ๑๐ สิงหาคม ๒๕๕๗ จึงขอให้จังหวัดดำเนินการ

 ๑. จัดให้มีพิธีมอบรางวัล กำนัน ผู้ใหญ่บ้าน ที่ได้รับรางวัลชั้นที่ ๒ และแพทย์

 ประจำตำบล สารวัตรกำนัน และผู้ช่วยผู้ใหญ่บ้าน ชั้นที่ ๑ และชั้นที่ ๒ รวมทั้งจัดกิจกรรม

 ต่าง ๆ ในวันที่ ๑๐ สิงหาคม ๒๕๕๗

๑.๑ ประกอบพิธีทางศาสนาตามความเหมาะสมในแต่ละพื้นที่

 ๑.๒ ให้นายอำเภอ อ่านสารของปลัดกระทรวงมหาดไทย เนื่องใน “วันกำนัน

 ผู้ใหญ่บ้าน” ประจำปี ๒๕๕๗ หลังจากนั้นให้มอบรางวัล และประกาศเกียรติคุณแก่กำนัน

 ผู้ใหญ่บ้าน ที่ได้รับรางวัลชั้นที่ ๒ แพทย์ประจำตำบล สารวัตรกำนัน และผู้ช่วยผู้ใหญ่บ้าน

 ชั้นที่ ๑ และชั้นที่ ๒

 ๒. ในระหว่างวันที่ ๑ – ๑๐ สิงหาคม ๒๕๕๗ ให้กำนัน ผู้ใหญ่บ้านฯลฯ เชิญชวน

 ประชาชนในพื้นที่ ร่วมกันจัดกิจกรรมสาธารณประโยชน์ตามความเหมาะสม ของแต่ละพื้นที่

 เช่น การจัดกิจกรรมรณรงค์ต่อต้านเพื่อป้องกัน และแก้ไขปัญหายาเสพติด การพัฒนาตำบล

 หมู่บ้าน ให้เป็นระเบียบเรียบร้อย ถูกสุขลักษณะ กิจกรรมเสริมสร้างความรัก ความสามัคคี

 สมานฉันท์ ปรองดอง และความเข้าใจอันดีระหว่างประชาชน การปกป้องสถาบันสำคัญของ

 ชาติ การปลูกจิตสำนึกของคนในชาติ ให้ยึดมั่นในการปกครองระบอบประชาธิปไตย อันมี

 พระมหากษัตริย์ ทรงเป็นประมุข การสนับสนุนการดำเนินงาน ตามโครงการพระราชดำริ

 น้อมนำหลักปรัชญาเศรษฐกิจพอเพียง มาใช้ในการดำเนินชีวิต การป้องกันแก้ไขปัญหาการ

 ลักลอบตัดไม้ทำลายป่า การอนุรักษ์ทรัพยาธรรมชาติ และสิ่งแวดล้อม การประชาสัมพันธ์

 ชี้แจงให้ประชาชน มีความรู้ความเข้าใจสถานการณ์บ้านเมืองอย่างถูกต้อง ทั้งในเรื่องการ

 รณรงค์กวดขัน เพื่อแก้ไขปัญหาเรื่องสถานบริการ การพนัน และสิ่งที่เป็นอบายมุข การรับ

 มอบอาวุธปืนที่ไม่ถูกกฎหมาย ฯลฯ รวมทั้งกิจกรรมอื่นๆ ที่มีจุดประสงค์เพื่อคืนความสุข ให้

 - ๗ -

 คนในชาติ ซึ่งสอดคล้องกับนโยบายแนวทางการบริหารประเทศ และการปฏิบัติงานของคณะ

 รักษาความสงบแห่งชาติ (คสช.)ฯลฯ ตามที่เห็นสมควร

 จึงนำเรียนที่ประชุมเพื่อพิจารณาดำเนินการ และแจ้งให้กำนัน ผู้ใหญ่บ้านฯลฯ

 ดำเนินการในส่วนที่เกี่ยวข้องต่อไป

**ที่ประชุม** - รับทราบ -

**ประธาน ๓.๗ การจัดกิจกรรมรับบริจาคโลหิต ดวงตา และอวัยวะ เนื่องในโอกาสวันเฉลิมพระ**

 **ชนมพรรษา ๑๒ สิงหามหาราชินี**

**จ่าจังหวัด**  เหล่ากาชาดจังหวัดอ่างทอง ร่วมกับโรงพยาบาลอ่างทอง ได้กำหนดจัดกิจกรรม

 รับบริจาค โลหิต ดวงตา และอวัยวะ เพื่อถวายเป็นพระราชกุศล แด่สมเด็จพระนางเจ้าฯ

 พระบรมราชินีนาถ องค์สภานายิกาสภากาชาดไทย เนื่องในโอกาสทรงเจริญพระชนมพรรษา

 ๘๒ พรรษา โดยกำหนดจัดกิจกรรมขึ้น ในวันอังคารที่ ๑๒ สิงหาคม ๒๕๕๗ เวลา ๐๘.๓๐ น.

 เป็นต้นไป ณ บริเวณบ้านพักผู้ว่าราชการจังหวัดอ่างทอง (หลังเก่า)

 เพื่อให้การจัดกิจกรรมดังกล่าว เป็นไปด้วยความเรียบร้อย และสมพระเกียรติ

 เหล่ากาชาดจังหวัดอ่างทอง จึงขอความอนุเคราะห์ส่วนราชการทุกส่วน หน่วยงานภาครัฐ และ

 เอกชนได้ประชาสัมพันธ์เชิญชวนบุคลากรในสังกัด ตลอดทั้งประชาชนทั่วไป เข้าร่วมกิจกรรม

 บริจาคโลหิต ดวงตา และอวัยวะ เพื่อถวายเป็นพระราชกุศลต่อไป

 สำหรับอำเภอ ทุกอำเภอ ขอความอนุเคราะห์ได้ประชาสัมพันธ์เชิญชวน และ

 จัดหาผู้บริจาคโลหิต อำเภอละ ๒๐ คน เข้าร่วมกิจกรรมในวัน เวลา และสถานที่ดังกล่าว

 ขอขอบพระคุณมา ณ โอกาสนี้

**ที่ประชุม** - รับทราบ -

**ระเบียบวาระที่ ๔ เรื่องอื่น ๆ**

**หัวหน้าสำนักงานจังหวัดอ่างทอง**  ๑. เรื่องศูนย์ดำรงธรรม ปลัดกระทรวงมหาดไทย ได้ให้ความสำคัญในเรื่องการ

 จัดตั้งศูนย์ดำรงธรรมจังหวัด ให้ครบทุกจังหวัดหลักๆ ในศูนย์ฯ จะมี ๒ ส่วน คือ เรื่องการ

 อำนวยการแก้ไขปัญหาความเดือดร้อน การรับเรื่องราวร้องทุกข์ และอีกส่วนหนึ่งเป็นเรื่อง

 ของศูนย์บริการร่วม เป็นการบริการให้กับพี่น้องประชาชนที่จะสามารถได้คำตอบกลับไปเป็น

 ที่น่าพอใจ สำหรับในส่วนของอำเภอ เป็นเรื่องของอนาคตอาจจะมีการสำรวจเป็นการบริการ

 ไม่มีหน่วยงานลงไปที่อำเภอ ก็จะพิจารณาจัดตั้งศูนย์ดำรงธรรมของอำเภอต่อไป ในระยะแรก

 ยังไม่ได้ดำเนินการ

 ขอเรียนให้นายอำเภอ ทุกท่านทราบ และประชาสัมพันธ์ ให้กับพี่น้องประชาชนได้ทราบในโอกาสต่อไป

 ๒. วันที่ ๖ สิงหาคม ชมรมแม่บ้านมหาดไทยกรมการปกครอง มีกำหนดการจัดเลี้ยงอาหารผู้ต้องขังประจำปี ๒๕๕๗ ณ เรือนจำจังหวัดอ่างทอง เริ่มตั้งแต่เวลา ๑๑.๐๐ น.

**ที่ประชุม**  - รับทราบ -

**ปิดประชุม เวลา ๐๙.๐๐ น.**

(ลงชื่อ) ผู้จดรายงานการประชุม

 (นางมาลินี อินทบุตร)

 (ลงชื่อ) ผู้ตรวจรายงานการประชุม

 (นายไพบูลย์ ศุภบุญ)